Diari Oficial de la Generalitat Valenciana


Sumari del DOGV 4236, del 25-04-2002 (2002/3821)

ORDRE de 15 d'abril de 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per a 2002, determinades subvencions gestionades per la Direcció General de Modernització d'Estructures Agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3821


Data del document
:   15-04-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * modernització de l'explotació agrària
    * arrendament rústic
    * jove
    * suport econòmic
    * agricultor
    * ajuda a l'agricultura

ORDRE de 15 d'abril de 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per a 2002, determinades subvencions gestionades per la Direcció General de Modernització d'Estructures Agràries. [2002/3821]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que les financen i l'import màxim que s'hi destina, sense perjudici dels increments que es puguen produir en cadascuna de les línies una vegada finalitzat el procés d'incorporació de romanents d'exercicis anteriors. Aquests aspectes depenen de la llei anual de pressupostos, en aquests moments la Llei 10/2001, de 27 de desembre, de Pressupostos de la Generalitat Valenciana per a l'exercici 2002.
  
Per això, vista la proposta del director general de Modernització d'Estructures Agràries, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Modernització d'Estructures Agràries es concediran en l'exercici 2002 a càrrec de les línies de subvenció i pels imports globals màxims que s'indiquen, d'acord amb la Llei de la Generalitat Valenciana 10/2001, de 27 de desembre, de Pressupostos per a 2002.
  
Línia T0193. Millora de les estructures d'explotacions agràries. capítol VII.
  
- Ordre de 20 de desembre de 2001, de la Conselleria d'Agricultura Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.
  
Import global màxim: 5.830.240 euros
  
Aquesta línia es cofinança amb fons finalistes procedents de la Comunitat Europea a través del FEOGA-Orientació amb el 60 per cent de la despesa pública subvencionada.
  
Línia T0965. Accés a la propietat d'arrendaments històrics. capítol VII.
  
- Ordre de 20 de març de 2000, de la Conselleria d'Agricultura, Pesca i Alimentació, per la qual s'estableix un règim d'ajudes per a l'accés a la propietat d'arrendaments rústics històrics.
  
Import global màxim: 47.600 euros.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 d'abril de 2002
  
La consellera d'Agricultura, Pesca i Alimentació
  
MARÍA ÀNGELS RAMÓN-LLIN I MARTÍNEZ